पगहीन छिपकली

पगहीन छिपकली (Legless lizard) ऐसी छिपकली की जीववैज्ञानिक जाति होती है जिसकी टांगे नहीं होती या फिर इतनी छोटी होती हैं कि उन्हें चलने के लिए प्रयोग नहीं करा जाता। पायगोपोडिडाए कुल की सभी छिपकलियाँ पगहीन होती हैं, लेकिन कुछ अन्य कुलों में भी पगहीन छिपकियाँ पाई जाती हैं।

साँप से भिन्न पहचान 
इन्हें देखने में गलती से अक्सर साँप समझ लिया जाता है, लेकिन कई लक्षणों से उन्हें अलग पहचाना जा सकता है। पगहीन छिपकली की आंखों पर पलकें होती हैं, जिनसे वह आँखें मीच सकती हैं, लेकिन साँप की आंखें खुली ही रहती हैं। पगहीन छिपकली में कानों के लिए छिद्र होते हैं, लेकिन साँपों में नहीं। सर्प की जिह्वा गहरी बंटी हुई होती है, लेकिन पगहीन छिपकली की नहीं (उसमें केवल हलका सा बंटवारा होता है)। पगहीन छिपकली की पूँछ भी धड़ के मुख्य भाग से अलग साँपों से अधिक लम्बी पहचानी जा सकती हैं।

इन्हें भी देखें
 पायगोपोडिडाए
 गेक्को
 छिपकली

सन्दर्भ